கேள்வி: சோழகங்கம் ஏரி என்பது என்ன?
பதில்: படிமம்:சோழகங்கம் ஏரி.jpg சோழகங்கம் ஏரி  (தற்காலத்தில் பொன்னேரி என்று அழைக்கப்படுகிறது) என்பது தமிழ்நாடு, அரியலூர் மாவட்டம், கங்கைகொண்ட சோழபுரம் உள்ள ஒரு ஏரியாகும்.
கேள்வி: சோழகங்கம் ஏரி - பரப்பும் ஆயக்கட்டும் குறித்து விரிவாக சொல்லுங்கள்.
பதில்: இந்த ஏரி 16 மைல் நீளமும் 3 மைல் அகலமும் கொண்டதாக வெட்டப்பட்டது. நீரை வெளியேற்ற கலிங்குகள் அமைக்கப்பட்டிருந்தன. இதன் வடிகாலாக வீராணம் ஏரி இருந்தது. இந்த ஏரியானது குருவாலப்பர்கோவில் ஊராட்சி, ஆமணக்கந்தோண்டி ஊராட்சி, உட்கோட்டை ஊராட்சி, பிச்சனூர் ஊராட்சி என்னும் நான்கு ஊராட்சிகளை தழுவிக் கிடக்கிறது. 4800 மீட்டர் நீளம் கொண்ட இதன் மொத்த பரப்பளவு 824 ஏக்கர். மொத்த நீர்ப்பிடிப்புப் பகுதி 2,811 சதுர கிலோ மீட்டர். கரை உயரம் 35.280 மீட்டர். மிகையான நீர்மட்ட அளவு 34.080 மீட்டர். ஏரியின் மொத்த கொள்ளளவு 0.3241 கோடி கன மீட்டர். பதிவு பெற்ற ஆயக்கட்டு நிலங்கள் 1574 ஏக்கர். பதிவு பெறாத ஆயக்கட்டு நிலங்கள் ஆயிரம் ஏக்கர் ஆகும். இந்த ஏரி 1957க்குப் பிறகு தூர்வாரப்படாமல் பல ஆக்கிரமிப்புகளுக்கு ஆளாகியுள்ளது.